 በዓልመዚ ምቁጽጻር ኣፋውስ ኣመሪካ እዞም ሕማም ዓሶ ንምሕካም ኣብ ጥቕሚ ዝውዕሉ ዝነበሩ መድሓኒታት ሕማም ኮቪድ-19 ንምሕካም ኣብ ውሱናት ናብ ሆስፒታል ዝኣትዉ ተሓከምቲ ኣብ ጥቕሚ ክውዕል ፍቓድ ሂቡ እዩ እዚ ማለት ግን እቲ ትካል እዞም መድሓኒታት ይሰርሑ እዮም ኢሉ ማለት ኣይኮነን እዚ ማለት ኣብ ገለ ኩነታት ሆስፒታላት ነቶም መድሓኒታት ካብ መኽዘን መንግስቲ ወሲዶም ኣብ ሕክምና ኮቪድ-19 ክጥቀሙሎም ፈቒዱሎ ማለት እዩ ምንጪ ስእሊ, Reuters መንግስቲ ኣመሪካ ኣብ ጀርመን መደብሩ ካብ ዝገበረ ሓደ ኣፋውስ ዘፍርይ ትካል 30 ሚልዮን መድሓኒታት ሃይድሮክሲክሎሮኪን ከምዝተለገሰሉ ገሊጹ እዩ ካልኦት ሃገራትውን ነዞም ጸረ-ዓሶ መድሓኒታት ብዝተፈላለየ መጠን ኣብ ጥቕሚ ክውዕሉ ይገብራ ኣለዋ ፈረንሳይ ዶኳትር ንሕሙማት ኮቪድ-19 ነዞም መድሓኒታት ክእዝዙሎም ፈቒዳ እያ እንተኾነ ንጥዕናዊ ኩነታት ዝቆጻጸር ትካል ናይታ ሃገር እዞም መድሓኒታት ጎናዊ ሳዕቤናት ከምዘለውዎም ኣጠንቂቑ እዩ ሚኒስትሪ ጥዕና ህንዲ ሰራሕተኛታት ጥዕና ሃይድሮክሲክሎሮኪን ከም መከላኸሊ ክጥቀሙዎን ብሕማም ኮሮናቫይረስ ምልካፎም ናይ ዝተረጋገጸ ሰባት ስድራታት ድማ ምስቲ ሰብ ምትንኻፋት እንተነይርዎም ብትእዛዝ ሓኪም እዚ መድሓኒት ክጥቀሙ ከምዝኽእሉ ምዒዱሎ ነገር ግን ምርምራት ዘካይድ ትካል ናይታ ሃገር ገደብ ዘይብሉ ኣጠቓቕማ ናይዞም ጸረ-ዓሶ መድሓኒታት ግአእ ዘይምዃኑን እቲ ኣገልግሎት ንፈተነ ጥራይ ከምኡውን ኣብ ህጹጽ ሕክምናዊ ኩነታት ጥራይ ዘገልግል ምዃኑ ኣጠንቂቑሎ ብዙሓት ሃገራት ማእከላይ ምብራቕውን ገሊአን እዚ መድሓኒት ኣብ ጥቕሚ ክውዕል ፈቒደን ገሊአን ድማ ፈተነታት የካይዳ እየን ዘለዋ እኹል ቀረብ ክሎሮኪን ኣሎ ድዩ? 